CELEX: 62014TN0392
Language: sl
Date: 2014-06-04 00:00:00
Title: Zadeva T-392/14: Tožba, vložena 4. junija 2014 – Gutser proti Komisiji

28.7.2014   
            
            
               SL
            
            
               Uradni list Evropske unije
            
            
               C 245/28
            
         Tožba, vložena 4. junija 2014 – Gutser proti Komisiji
   (Zadeva T-392/14)
   2014/C 245/38
   Jezik postopka: španščina
   
      Stranki
   
   
      Tožeča stranka: Gutser, SA (Barcelona, Španija) (zastopniki: J. C. García Muñoz, J. I. Jiménez-Blanco Carrillo de Albornoz in J. Corral García, odvetniki)
   
      Tožena stranka: Evropska komisija
   
      Predlog
   
   Tožeča stranka, Splošnemu sodišču predlaga, naj
   
               —
            
            
               izpodbijani sklep razglasi za ničen.
            
         
               —
            
            
               Komisiji naloži plačilo vseh stroškov postopka.
            
         
      Tožbeni razlogi in bistvene trditve
   
   Sklep, ki se izpodbija v tem postopku je isti kot v zadevi T-515/13, Komisija proti Španiji, o davčnem režimu, ki se uporabi za določene dogovore o finančnem najemu, znan tudi kot španski davčni sistem poslovnega najema.
   V utemeljitev tožbe, tožeča stranka navaja pet razlogov.
   
               1.
            
            
               Prvi tožbeni razlog: pri izpodbijanem sklepu so podane bistvene kršitve postopka in kršitev členov 20, 21 in 41(1) Listine Evropske unije o temeljnih pravicah, saj je bil sprejet kot rezultat postopka preiskave v katerem so bile storjene hude nepravilnosti.
            
         
               2.
            
            
               Drugi tožbeni razlog: kršitev členov 107 in 108 PDEU, zaradi ocene, da so ukrepi, ki so predmet spora, državna pomoč, brez da bi bila dokazana njihova selektivnost.
            
         
               3.
            
            
               Tretji tožbeni razlog: kršitev členov 107 in 108 PDEU zaradi ocene, da so ukrepi, ki so predmet spora, državna pomoč, brez da bi se dokazal njihov vpliv na trgovino med državami članicami .
            
         
               4.
            
            
               Četrti tožbeni razlog: Komisija je napačno uporabila pravo in kršila člen 107 PDEU s tem, da je kot upravičence domnevne pomoči opredelila vlagatelje. Poleg tega je sklep pomanjkljivo obrazložen.
            
         
               5.
            
            
               Peti tožbeni razlog: napačna uporaba prava zaradi odreditve izterjave pomoči v nasprotju z načeli pravne varnosti, varstva legitimnih pričakovanj in enakega obravnavanja ter v nasprotju s členom 14 Uredbe (ES) št. 659/1999.